Държавен вестник, бр. 82, 2018 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  82
за спортни занимания и диагностика на 
изходните параметри на специфичната за 
дадения вид спорт физическа годност и 
координационно-двигателни способности;
– определяне на подходяща подкрепяща среда 
за лицата с увреждания, както и на нуждата 
от спортен асистент при спортните дейности;
– запознаване със: разработените и утвър-
дени учебно-тренировъчни планове или 
приоритетни тренировъчни програми; 
план-графика на заниманията; техниче-
ското състояние и характеристиките на 
общите и специфичните спортни уреди и 
други технически средства и аксесоари за 
провеждането на различните по съдържание 
и насоченост спортни занимания;
– участие в проверката и подготовката на 
откритите и закритите спортни обекти и 
съоръжения за съответствие с изискванията 
на действащите стандарти и правила;
– участие в изготвянето и представянето на 
информационни и рекламни материали; в 
мероприятия за срещи с обществеността, с 
медиите и с други институции за осигурява-
не прозрачност на дейността на спортната 
организация (или фирма).
Основните дейности са свързани със:
– участие в разработването на тренировъчни 
програми за тонизиране на мускулатурата 
и поддържане нивото на съответните фи-
зически показатели;
– участие в разработването на индивидуални 
тренировъчни планове и програми за адап-
тирана физическа активност, съгласувани 
със съответните специалисти, съобразно 
характера на увреждането и евентуалния 
бъдещ здравен статус;
– даване на указания и информация по от-
ношение на изискванията за усвояване на 
двигателни навици, постигане на определени 
физически качества, поддържане на добра 
спортна форма, провеждане на занятията, 
контрол и оценка на постигнатите резултати;
– преценка за формиране на подходяща група 
за трениране съобразно уврежданията на 
лицата, тяхната степен и особеностите им; 
създаване на добра вътрешна организация 
в групата;
– провеждане на задължителен адапти-
вен период на лицето с увреждане с цел 
трансформиране на стария му динамичен 
стереотип към нов, позволяващ му да на-
влезе в основната група, занимаваща се с 
конкретен вид спорт;
– подпомагане на треньора по АФА и спорт 
при измерване на основните физически 
качества на спортуващите – сила, издръж-
ливост, бързина, гъвкавост и ловкост;
– запознаване на спортуващите хора с увреж-
дания и спортния асистент (ако има такъв) с 
характеристиките и параметрите на уредите 
и с други технически средства и аксесоари 
за провеждане на различни по съдържание и 
насоченост спортни занимания; запознаване 
на спортуващите и спортните асистенти с 
общите и специфичните изисквания и ус-
ловия за безопасна спортна дейност;
– запознаване на спортните асистенти (ако 
има такива) с адаптираните физически 
дейности и инструкции за тяхната роля по 
време на заниманията;
– демонстриране на конкретните движения 
и начини на изпълнение на спортните 
дейности, подбор на подходящи екипи за 
колективни спортове, организиране процеса 
на трениране и формата на провеждане 
на заниманията, адаптиране на уредите и 
съоръженията, когато това е необходимо, 
осигуряване на безопасност и адекватни 
условия за спортуване, на подходяща дос-
тъпност на терена, на който се провеждат 
заниманията;
– даване насоки за поддържане на физическата 
активност и в домашни условия, изготвяне 
на програми за автотренинг;
– професионална комуникация на английски 
език и/или друг чужд език при необходимост 
(работа в сферата на спортната анимация 
за хора с увреждания, СПА центрове и др.);
– осъществяване на контакт с подходящи 
спортни клубове и спортни организации за 
участие в спортни прояви и мероприятия 
на национално и международно ниво.
Заключителните дейности са свързани със:
– участие в изготвянето на индивидуален и 
групов анализ на постигнатите резултати 
в отделните спортни занимания или на 
определен етап от подготовката;
– проверка на състоянието на спортната ма-
териална база след всяко занимание; инфор-
миране на работодателя за необходимостта 
от ремонти и възстановяване;
– анализ и оценка на работата на спортния 
асистент, когато има такъв;
– изготвяне на писмени отчети и доклади за 
осъществената от него дейност.
Особеностите и условията на труд изискват 
от инструктора по АФА и спорт за хора с увреж-
дания да бъде дисциплиниран, наблюдателен, 
издръжлив при продължително физическо нато-
варване, лоялен и отговорен, с нагласа за точно 
и прецизно изпълнение на заповеди, инструкции 
и указания; да използва съвременна справочна и 
каталожна литература, професионален софтуер 
и компютър с интернет. Спазването на етичните 
принципи, свързани със спортно-тренировъч-
ния процес на хора с различни увреждания, е 
задължително.
Инструкторът по АФА и спорт за хора с ув-
реждания трябва да има умения за работа в екип 
и за решаване на конфликти. Необходими са 
добри комуникативни умения, както и познания 
за спецификите на общуване с хора с уврежда-
ния. Трябва да умее и да оказва първа помощ. 
Работното време на инструктора по адап-
тирана физическа активност и спорт за хора с 
увреждания е нормирано.